NEUVOSTON DIREKTIIVI,annettu 17 päivänä syyskuuta 1984,kompressorien sallittua äänitehotasoa koskevan jäsenvaltioiden lainsäädännön lähentämisestä(84/533/ETY)

EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäEuroopan yhteisöjen toimintaohjelmissa ympäristöalan toimenpiteiksi vuosilta 1973 ja 1977(4) kiinnitetään huomiota meluhaittaongelman merkittävyyteen ja erityisesti tarpeeseen säädellä pahimpia melulähteitä,erot kompressorien melupäästötasojen rajoittamista koskevien, eri jäsenvaltioissa sovellettavien tai valmisteltavina olevien toimenpiteiden välillä johtavat erilaisten kilpailun edellytysten muodostumiseen ja vaikuttavat siten suoraan yhteismarkkinoiden toimintaan; tämän vuoksi on suotavaa ryhtyä lähentämään tämän alan lainsäädäntöä perustamissopimuksen 100 artiklassa määrätyllä tavalla,rakennuskoneisiin ja -laitteisiin liittyviä yleisiä määräyksiä koskevan jäsenvaltioiden lainsäädännön lähentämisestä 17 päivänä syyskuuta 1984 annetussa neuvoston direktiivissä 84/532/ETY(5) säädetään erityisesti ETY-tyyppitarkastusmenettelystä; mainitun direktiivin mukaisesti on tarpeen määrätä yhtenäistetyt vaatimukset, jotka kunkin laiteryhmän on täytettävä,rakennuskoneiden ja -laitteiden melupäästöjen määrittämistä koskevan jäsenvaltioiden lainsäädännön lähentämisestä 19 päivänä joulukuuta 1978 annetussa neuvoston direktiivissä 79/113/ETY(5), sellaisena kuin se on muutettuna direktiivillä 81/1051/ETY(6), säädetään erityisesti menetelmästä, jota olisi käytettävä kompressorien akustisten kriteerien määrittämiseen,lisäksi on tarpeen kompressoreista syntyvän melun ympäristölle sekä erityisesti ihmisten hyvinvoinnille ja terveydelle aiheuttamien vaikutusten vuoksi alentaa kompressorien suurinta sallittua äänitehotasoa asteittain ja tuntuvasti,on tarpeen, että säädellään kompressorien käyttöä tietyillä erityisen herkkinä pidettävillä alueilla tällaisten kompressorien tuottaman, ilmassa kantautuvan melun aiheuttamien haittojen rajoittamiseksi, jatekniset säännökset olisi voitava nopeasti mukauttaa tekniikan kehitykseen; tätä varten on tarpeen säätää direktiivin 79/113/ETY 5 artiklassa säädetyn menettelyn soveltamisesta,ON ANTANUT TÄMÄN DIREKTIIVIN:

1 artikla

1. Tätä direktiiviä sovelletaan tie- ja vesirakennuksen sekä talonrakennuksen työmailla käytettävien kompressorien sallittuun äänitehotasoon.2. Tämä on direktiivin 84/532/ETY, jäljempänä "kehysdirektiivi", 3 artiklan 2 kohdassa tarkoitettu erityisdirektiivi.

2 artikla

Tässä direktiivissä "kompressorilla" tarkoitetaan kaikkia moottorikäyttöisiä laitteita, jotka on tarkoitettu ilman kierrätykseen ja kokoon puristamiseen, lukuun ottamatta seuraavia laitteita:- tuulettimet; laitteet, jotka kierrättävät ilmaa ylipaineella, joka ei ole suurempi kuin 1,1;- tyhjiöpumput: laitteet tai välineet, jotka siirtävät ilmaa suljetusta tilasta paineella, joka ei ylitä ilmanpainetta.

3 artikla

1. Hyväksyttyjen tarkastuslaitosten on annettava ETYtyyppitarkastustodistus kaikille kompressorityypeille, joiden ilmassa kantautuvan melun äänitehotaso on direktiivin 79/113/ETY liitteessä I, sellaisena kuin se on muutettuna tämän direktiivin liitteellä I, määrätyissä olosuhteissa mitattuna alempi kuin seuraavassa taulukossa esitetyt, sallitut äänitehotasot:>TAULUKON PAIKKA>

2. Kaikkiin, kompressorin sallittua äänitehotasoa koskevia, ETY-tyyppitarkastustodistuksia koskeviin hakemuksiin on liitettävä ilmoituslomake, joka on liitteessä II esitetyn mallin mukainen.3. Hyväksytyn tarkastuslaitoksen on kunkin hyväksymänsä kompressorityypin osalta täytettävä kaikki kehysdirektiivin liitteessä III vahvistetun mallin mukaisen ETYtyyppitarkastustodistuksen kohdat.4. ETY-tyyppitarkastustodistuksen voimassaoloaika on rajoitettava viideksi vuodeksi. Voimassaoloa voidaan jatkaa viidellä vuodella edellyttäen, että hakemus tehdään ensimmäisen viisivuotiskauden päättymistä edeltävän 12 kuukauden aikana.Tämän direktiivin tiedoksi antamista seuraavan viiden vuoden jakson päättyessä ETY-tyyppitarkastustodistukset lakkaavat kuitenkin olemasta voimassa, jollei niitä ole annettu kompressoreille, jotka täyttävät tuona päivänä voimaan tulevat enimmäistasot.5. Kehysdirektiivin 19 artiklan 1 kohdasta poiketen tässä artiklassa säädetyt edut eivät viiden ja puolen vuoden kuluttua direktiivin tiedoksi antamisesta enää koske kompressoreita, joiden mukana toimitetaan vaatimustenmukaisuustodistus, kun se on laadittu ensimmäisen jakson lukuja varten annetun tyyppitarkastustodistuksen perusteella; voimassaoloaika on vastaavasti esitettävä kyseisessä vaatimustenmukaisuustodistuksessa.6. Valmistajan on täytettävä kaikista ETY-tyyppitarkastuksessa hyväksytyn tyypin mukaisesti valmistetuista kompressoreista vaatimustenmukaisuustodistus, joka on kehysdirektiivin liitteen IV ETY-tyyppitarkastustodistusta koskevilla palstoilla annetun mallin mukainen.7. Jokaisessa kompressorissa, joka on rakennettu ETYtyyppitarkastuksessa hyväksytyn tyypin mukaisesti, on oltava selvä ja pysyvä merkki, jossa ilmoitetaan valmistajan takaama äänitaso dB(A) / 1pW, joka on määritelty direktiivin 79/113/ETY liitteessä I, sellaisena kuin se on muutettuna tämän direktiivin liitteellä I, säädetyllä tavalla, sekä merkki (epsilon). Tämän merkin malli esitetään tämän direktiivin liitteessä III.

4 artikla

Jäsenvaltiot voivat toteuttaa toimenpiteitä, joilla kompressorien käyttöä säädellään niiden merkittävinä pitämillä alueilla.

5 artikla

Sen tarkastaminen, ovatko tuotantomallit kehysdirektiivin 12 artiklassa säädetyllä tavalla tutkitun tyypin mukaisia, tehdään liitteessä IV vahvistettuja teknisiä menettelyjä noudattaen.

6 artikla

Neuvosto päättää 18 kuukauden määräajan kuluessa yksimielisesti melutasojen alentamisesta komission mahdollisimman pian ja viimeistään viiden vuoden kuluttua tämän direktiivin antamisesta tekemän ehdotuksen perusteella.

7 artikla

Direktiivin 79/113/ETY 5 artiklassa säädetyn menettelyn mukaisesti annetaan:- yksityiskohtaiset säännökset liitteessä I olevassa 6.2.2 kohdassa tarkoitetusta ilmavirran tarkastusmenettelystä;- liitteessä IV tarkoitetut tekniset menettelyt sen tarkastamiseksi, että tuotantomalli on tutkittavan tyypin mukainen;- muutokset, jotka ovat tarpeen liitteissä vahvistettujen vaatimusten mukauttamiseksi tekniikan kehitykseen.

8 artikla

Jäsenvaltioiden on toteutettava kaikki tarvittavat toimenpiteet sen varmistamiseksi, että 2 artiklassa määriteltyjä kompressoreja ei voida saattaa markkinoille, elleivät ne ole tämän direktiivin ja kehysdirektiivin säännösten mukaisia.

9 artikla

1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 18 kuukauden kuluessa direktiivin tiedoksi antamisesta(7) ja ilmoitettava tästä komissiolle viipymättä.2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.

10 artikla

Tämä direktiivi on osoitettu kaikille jäsenvaltioille.

Tehty Brysselissä 17 päivänä syyskuuta 1984.Neuvoston puolestaPuheenjohtajaP. BARRY

(1) EYVL N:o C 94, 19.4.1978, s. 2 ja EYVL N:o C 87, 3.4.1979, s. 16

(2) EYVL N:o C 39, 12.1.1979, s. 72

(3) EYVL N:o C 283, 27.11.1978, s. 35

(4) EYVL N:o C 112, 20.12.1973, s. 1 ja EYVL N:o C 139, 13.6.1977, s. 1

(5) EYVL N:o L 300, 19.11.1984, s. 111

(6) EYVL N:o L 33, 8.2.1979, s. 15

(7) EYVL N:o L 376, 30.12.1981, s. 49

(8) Tämä direktiivi on annettu tiedoksi jäsenvaltioille 26 päivänä syyskuuta 1984.

LIITE I

MENETELMÄ KOMPRESSOREISTA SYNTYVÄN, ILMASSA KANTAUTUVAN MELUN MITTAAMISEKSI

SOVELTAMISALA

Tätä mittausmenetelmää sovelletaan kompressoreihin. Siinä täsmennetään menettelyt tällaisten laitteiden äänitehotason määrittämiseksi ETY-tyyppitarkastusta ja vaatimustenmukaisuuden testausta varten.

Näiden teknisten menettelyjen on oltava direktiivin 79/113/ETY liitteessä I vahvistettujen vaatimusten mukaiset.

Kaikkia direktiivin 79/113/ETY liitteen I kohtia sovelletaan kompressoreihin seuraavin erityismuutoksin:

4. TULOSTEN ILMOITTAMISESSA KÄYTETTÄVÄT KRITEERIT

4.1. Kompressorien ympäristön akustinen kriteeri on niiden äänitehotaso.

6. MITTAUSOLOSUHTEET

6.1. Testauksen aikana kompressoriin ei saa olla kiinnitettynä mitään työkaluja. Kussakin mittauspisteessä kompressorin ilmanpoistoventtiileihin kytketyistä ulkoisista letkuista pääsevän ja purkautuvan ilman melutason on oltava enemmän kuin 10 dB:iä alempi kuin kompressorin melutason.

6.2. Äänilähteen toiminta mittauksen aikana.

6.2.1. Ei sovelleta.

6.2.2. Kompressori on saatettava vakaaseen käyttölämpötilaansa, joka on valmistajan määrittämällä alueella. Sen on toimittava nimellisnopeudellaan ja nimellispaineellaan.

Nimellisnopeus ja -paine ovat ne, jotka esitetään ostajalle annetussa käyttöohjeessa.

Näissä käyttöolosuhteissa ilmavirta on tarkastettava kansainvälisen ISO 1217 standardin, vuodelta 1975 olevan ensimmäisen painoksen mukaisesti.

6.3. Mittauspaikka

Kompressori on sijoitettava heijastavalle tasolle, joka on valmistettu betonista tai tiiviistä asfaltista. Jalaksille asennetut kompressorit on sijoitettava 0,40 m korkeille tuille, jollei valmistajan asennusohjeissa toisin määrätä.

6.4.1. Mittauspinta

Testaukseen käytettävä mittauspinta on puolipallo. Puolipallon keskipisteen on oltava heijastavalla tasolla kompressorin geometrisen keskipisteen pystyprojektiossa. Säteen tulee olla:

- 4 m, kun testattavan kompressorin suurin mitta ei ole yli 1,5 m;

- 10 m, kun testattavan kompressorin suurin mitta on yli 1,5 m, mutta ei yli 4 m;

- 16 m, kun testattavan kompressorin suurin mitta on yli 4 m.

Mittauspisteiden koordinaatit vahvistetaan direktiivin 79/113/ETY liitteessä I olevassa taulukossa I.

6.4.2.1. Niiden koordinaattien sarjan x-akselin, joilla määritetään mittauspisteiden paikat, on oltava yhdensuuntainen kompressorin pääakselin kanssa.

7. MITTAUKSET

7.1.1. Vain taustamelu otetaan huomioon korjauksia varten.

7.1.5. Esteet

Silmämääräinen tarkastus ympyränmuotoisella alueella, jonka säde on kolme kertaa niin suuri kuin mittauspuolipallo ja jonka keskus vastaa puolipallon keskustaa, on riittävä sen varmistamiseksi, että direktiivin 79/113/ETY liitteessä I olevan 6.3 kohdan 3 alakohtaa noudatetaan.

7.2. Jos mittauspisteiden äänen painetasot määritellään äänitasomittarista saatavilla lukemilla, tällaisia lukemia on otettava säännöllisin välein vähintään viisi.

8. TULOSTEN KÄYTTÖ

8.2. Ei sovelleta.

8.6.2. Ottaen huomioon 6.3 kohta, 8.6.2 kohtaa ei sovelleta ja C = 0.

LIITE II

ETY-TYYPPITARKASTUSTA VARTEN TOIMITETTAVAN, KOMPRESSORITYYPPIÄ KOSKEVAN ILMOITUSLOMAKKEEN MALLI

1. Yleistä

1.1. Valmistajan nimi ja osoite .

1.2. Valmistajan edustajan (jos sellainen on) nimi ja osoite .

.

1.3. Merkki (toiminimi) .

1.4. Myyntinimitys .

1.5. Tyyppi .

1.6. Kompressorityyppi: mäntäkompressori, pyörivä kompressori vai keskipakokompressori(1)

2. Kompressorin mitat

2.1. Pituus . m

Leveys . m

Korkeus . m

Massa . kg

3. Toiminta

3.1. Käyttömoottorin toiminta

3.1.1. Merkki ja tyyppi .

3.1.2. Käytetty energian lähde: bensiini, diesel, sähkö, kaasu(2)

3.1.3. Nimellisnopeus .

rpm

3.1.4. Moottoriteho .

kW (DIN 6270 B)

3.2. Kompressorin toiminta

3.2.1. Merkki ja tyyppi .

3.2.2. Nimellisnopeus täydellä kuormalla .

rpm

3.2.3. Nimellispaine .

kPA

3.2.4. Nimellisilmavirta edellä mainitulla nopeudella ja paineella, mitattu standardin ISO 1217 mukaan .

.

m3/min

4. Oheen on liitettävä selostava myyntiesite, jos sellainen on.

(1) Tarpeeton viivataan yli.

LIITE III

ÄÄNITEHOTASOA ILMAISEVAN MERKIN MALLI

>VIITTAUS FILMIIN>

LIITE IV

TEKNINEN MENETTELY TUOTANTOMALLIN TUTKITUN TYYPIN MUKAISUUDEN TARKASTAMISEKSI

Mahdollisuuksien mukaan tarkastetaan pistokokein, että tuotantomalli vastaa tutkittua tyyppiä.